[]ปัจจัยความเสี่ยง

ในการดำเนินธุรกิจผลิตสินค้าพลาสติก บริษัทฯ
ต้องเผชิญกับปัญหาและอุปสรรคมากมายรถึงคู่แข่งขันที่มีมากและค่อนข้างรุนแรงจากสภาพแวดล้อมทางธุรกิจที่เปลี่ยนไปโดยเฉพาะคู่แข่งจากประเทศจีน
เนื่องจากประเทศจีนมีต้นทุนการผลิตค่อนข้างต่ำโดยเฉพาะเรื่องของค่าแรง บริษัทฯ
ได้เล็งเห็นถึงความสำคัญและความจำเป็นในการปรับเปลี่ยนกลยุทธ์และแนวทางการบริหารจัดการแบบสมัยใหม่
โดยเฉพาะอย่างยิ่งการนำระบบธรรมาภิบาล
ระบบการควบคุมภายในและการบริหารความเสี่ยงที่ดีเข้ามาเพิ่มประสิทธิภาพการบริหารงานอย่างมืออาชีพ
โปร่งใส ตรวจสอบได้ เป็นธรรมและเกิดประโยชน์สูงสุดต่อทุกฝ่ายที่เกี่ยวข้อง รวมทั้งสาธารณชน
ผู้ลงทุน และผู้ถือหุ้น

เครื่องมือทางการเงินที่สำคัญของบริษัทฯและบริษัทย่อยตามที่นิยามอยู่ในมาตรฐานการบัญชีฉบับที่
48”การแสดงรายการและการเปิดเผยข้อมูลสำหรับเครื่องมือทางการเงิน”ประกอบด้วยเงินสดและรายการเทียบเท่าเงินสด
ลูกหนี้การค้า เงินลงทุน เงินกู้ยืมระยะสั้น
และเงินกู้ยืมระยะยาวบริษัทฯและบริษัทย่อยมีความเสี่ยงที่เกี่ยวข้องกับเครื่องมือทางการเงินดังกล่าวและมีนโยบายในการบริหารความเสี่ยงที่มีนัยสำคัญต่อบริษัทฯ
สรุปได้ดังนี้

1.  ความเสี่ยงเกี่ยวกับหลักทรัพย์

  ทรัพย์สินของบริษัทที่เป็นสินทรัพย์ถาวรอันได้แก่ อาคารและเครื่องจักร บริษัทฯและบริษัทย่อยได้
  ทำการประกันอุบัติภัย และอัคคีภัยตามมูลค่าที่คิดว่าเหมาะสม เพื่อป้องกันความเสี่ยงจากอุบัติภัย
  และอัคคีภัยไว้แล้ว

2.  ความเสี่ยงจากวัตถุดิบที่มีความสำคัญต่อการผลิต

  บริษัทฯ ซื้อเม็ดพลาสติก 100% เป็นการสั่งซื้อจากแหล่งผลิตภายในประเทศ
  โดยการซื้อเป็นสกุลเงินบาทราคาเม็ดพลาสติกในตลาดโลกมีผลกระทบอย่างมากต่อต้นทุนวัตถุดิบของสินค้าพลาสติก
  เนื่องจากเม็ดพลาสติกเป็นผลพลอยได้จากการกลั่นน้ำมันดิบ
  หากราคาน้ำมันดิบในตลาดโลกสูงขึ้นก็มีผลทำให้
  ราคาเม็ดพลาสติกเพิ่มสูงขึ้นรวมถึงต้นทุนการผลิตที่เพิ่มขึ้นตามด้วยดังนั้นความผันผวนที่แตกต่างกันออกไปตามสภาพตลาดและปัจจัยอื่นๆ
  เช่น ระดับของอุปสงค์และอุปทาน อัตราแลกเปลี่ยนเงินตราต่างประเทศ เป็นต้น ดังนั้น
  หากราคาเม็ดพลาสติกในตลาดโลกสูงขึ้นก็จะทำให้ราคาเม็ดพลาสติกในประเทศสูงขึ้นตามไปด้วยซึ่งบริษัทฯ
  มีแนวทางรองรับความเสี่ยงดังนี้

1.  มีการตรวจสอบและเปรียบเทียบราคาเม็ดพลาสติกจากผู้ขายมากกว่า 1 ราย ก่อนการสั่งซื้อ

2.  ติดตามแนวโน้มราคาเม็ดพลาสติกจากผู้ขายภายในประเทศและต่างประเทศ

3.  หากมีการขึ้นราคาของเม็ดพลาสติก บริษัทฯ
    ไม่ต้องรับภาระจากความเสี่ยงจากความผันผวนของราคาเม็ดพลาสติกเนื่องจากผู้ว่าจ้างได้ตกลงร่วมกันจะเป็นผู้รับความเสี่ยงนั้นโดยการรับภาระจากการปรับราคาของผลิตภัณฑ์ตามการเปลี่ยนแปลงของราคาวัตถุดิบ

  สำหรับด้านการขาดแคลนวัตถุดิบมีการจัดหาวัตถุดิบที่สามารถทดแทนกันได้จาก
  แหล่งผลิตภายในประเทศและคุณภาพของสินค้าไม่เปลี่ยนแปลง

1.  ความเสี่ยงจากอัตราแลกเปลี่ยน

  []บริษัทฯและบริษัทย่อยพิจารณาว่าความเสี่ยงจากอัตราแลกเปลี่ยนอยู่ในระดับต่ำ
  เนื่องจากปริมาณ
  ของรายการที่เป็นเงินตราต่างประเทศซึ่งเกิดขึ้นในระหว่างปีมีน้อยรายการและจำนวนเงินของแต่ละรายการเป็นจำนวนที่ค่อนข้างต่ำ

2.  ความเสี่ยงจากอัตราดอกเบี้ย

  บริษัทมีความเสี่ยงจากอัตราดอกเบี้ยเกิดขึ้นจากความผันผวนของอัตราดอกเบี้ยในตลาดในอนาคต
  ซึ่งจะส่งผลกระทบต่อผลการดำเนินงานและกระแสเงินสดของบริษัทฯและบริษัทย่อย
  เนื่องจากมีอัตราดอกเบี้ยจากเงินฝากธนาคาร
  เงินเบิกเกินบัญชีและเงินกู้ยืมระยะสั้นจากสถาบันการเงินและเงินกู้ยืมระยะยาว
  บริษัทฯและบริษัทย่อยเห็นว่าความเสี่ยงดังกล่าวอยู่ในระดับต่ำ
  เนื่องจากสินทรัพย์และหนี้สินทางการเงินส่วนใหญ่อยู่ในระยะสั้น
  และเงินกู้ยืมส่วนใหญ่มีอัตราดอกเบี้ยใกล้เคียงกับอัตราดอกเบี้ยในตลาดจึงมิได้ใช้ตราสารอนุพันธ์ทางการเงิน

3.  ความเสี่ยงด้านการให้สินเชื่อ

  บริษัทฯและบริษัทย่อยมีความเสี่ยงด้านการให้สินเชื่อที่เกี่ยวเนื่องกับลูกหนี้การค้า
  ฝ่ายบริหารควบคุมความเสี่ยงนี้โดยกำหนดให้มีนโยบายและวิธีการในการควบคุมสินเชื่อที่เหมาะสม
  ดังนั้นบริษัทและบริษัทย่อยจึงไม่คาดว่าจะได้รับความเสียหายที่เป็นสาระสำคัญจากการให้สินเชื่อนอกจากนี้
  การให้สินเชื่อของบริษัทฯและบริษัทย่อยไม่มีการกระจุกตัวเนื่องจากบริษัทฯและบริษัทย่อยมีฐานของลูกค้าที่หลากหลายและมีอยู่จำนวนมากราย
  จำนวนเงินสูงสุดที่บริษัทฯและบริษัทย่อยอาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าที่แสดงอยู่ในงบดุล